Taller de reciclatge i recollida de residus al Barranc de Mandor
05 de febrer de 2019

La Coordinadora en Defensa de los Bosques del Túria, junt amb l'associació de voluntariat LelianaVOL i altres entitats i col·lectius del municipi, convoquen una trobada ciutadana al barranc del Mandor el pròxim diumenge dia 10. La programació inclou:

\- Taller de confecció de bosses de tela a partir de samarretes velles (a les 10:00 al Centre de Voluntariat).

\- Recollida de residus a la zona del barranc de Mandor pròxima a l'Estació (fins a les 13:00 h).

Des de l’associació conviden a participar a tots aquells que vullguen col·laborar. Aconsellen dur aigua i l’esmorzar. Demanen equipar-se amb guants resistents.

Esta activitat solidària es complementarà, dins del marc de la campanya per a la reducció de residus, amb una visita, dissabte 16 de febrer, a la planta de Llíria (destinació de gran part dels residus generats a l'Eliana). La visita és gratuïta i apta per a totes les edats. Inclou autobús i xicotet esmorzar.

Hora d'eixida: 11.00 h, des de l'Av. Corts Valencianes, junt a l'edifici del mercat.

Hora de tornada (aproximada): 13.30 h.

L’assistència a esta segona activitat és lliure però cal inscripció prèvia, fins el dijous 14 de febrer, enviant un correu electrònic a: mediambient@leliana.es